ข้าวมันไก่เอื้องคำ
ที่ตั้ง - ร้านนี้เปิดมานานรู้จักกันดี ก่อนหน้านี้ตั้งอยู่อีกที่หนึ่ง ตอนนี้ย้ายมาร้านปัจจุบันตั้งอยู่ที่ถนนสายเชียงใหม่ – สันกำแพง (สายเก่า) จากสี่แยกปอยหลวงตรงไปทางอำเภอสันกำแพงมาประมาณ 2-3 กม. สังเกตุด้านขวามือเป็นร้าน 1 ตึกแถว อยู่ก่อนถึงปากทางเข้าโรงแรมดาราเทวีนิดเดียว
ทีจอดรถ - อาจจะยากหน่อยถ้ามาช่วงกลางวัน ไม่ว่าจะมาช่วงไหนๆ ก็ยากเพราะไม่มีที่จอดรถ หาจอดตามข้างทางไปเลยจ้า
การตกแต่งร้าน – เป็นแบบร้านทั่วไป เก้าอี้ โต๊ะ ธรรมดา นั่งได้ประมาณ 20-30 ที่
รสชาติ – ขอบอกเลยว่าเด็ดมาก มีทั้งข้าวมันไก่ ข้าวมันไก่ทอด ข้าวหมูกรอบ ทั้งไก่ หมู เครื่องใน ให้มาแบบเต็มๆ ไม่ทุบให้แบนแบบบางร้านที่ไก่แทบจะปลิว ข้าวมาแบบเต็มเม็ด เรียว ไม่มันเยิ้ม น้ำจิ้มข้าวมันไก่ปรุงได้เอง เต็มที่ไม่หวง และที่ชอบอีกอย่างของร้านนี้ก็คือ น้ำซุป ที่เสริฟแบบ 1 ต่อ 1 ถ้วยใหญ่แบบเต็มที่ไปเลยจ้า จะสั่งแบบจานหรือจะแยกไก่แยกหมูมากินรวมกันหลายๆ คนก็ได้ สมกับราคาไม่แพง อร่อย อิ่ม น้ำเปล่าฟรี บริการตัวเองไปเลย